Herze dv biſt ane ſinn
Herze dv biſt ane ſinn·
volgeſt dv dien ougen nach·
dv maht niht volenden alles das ſi wellēt ſpehen·
enrv̊ch wa ſi ſehen hin·
dar vmbe ſi dir niht ze gach·
tv̊ſt dv́ deſ niht da vō mac dir wol grôſſer ſchade geſchehē·
wes zihe aber ich dú ǒgen min es iſt gar deſ h̾zē rat·
dv́ mir ǒgē h̾ze lip ſo gar betwūgen hat·
von der mv̊s mich dvnkē gv̊t· ob ſi mich leben lat·

Ich ſehe gerne ſvnder wank·
den ir vil mīneklichē ſchin·
ich wolteſ iem̾ lieber an· fúr einē engel ſehen·
min liebe dú iſt gegen ir niht krank·
ich meine die libē frowē min·
ê doch ſo mv̊s ich eine grôſſe ſchvlde vō ir iehen·
ê ich ſi vol bitte ſo hat ſi mir gar v̾ſeit·
ich weis wol dc ein krākes h̾ze were da vō v̾zeit·
e aber ich dc tete ich litte ê iemer arbeit·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse